Netikrosios kampuotblakės

Netikrosios kampuotblakės (Rhopalidae) – blakių pobūrio šeima.

Šios šeimos blakės yra labai artimos tikrosioms kampuotblakėms (), bet skiriasi tuo, kad neturi gerai išvystytų kvapinių liaukų ir yra mažesnės. Šiai šeimai priklausančios blakės dažniausiai yra ryškių spalvų. Kai kurios netikrosios kampuotblakės yra panašios į kai kurias dirvablakes (), skiriasi plėviškosios sparnų dalies ryškiu ir labai tankiu gyslotumu. Visos šios šeimos blakės yra augalėdės ir gyvena ant žolių, kartais medžiuose.

Šios blakės plačiai paplitusios visame pasaulyje. Mūsų planetoje gyvena apie 200Stonis J. R., Remeikis A., Baužys D. „Pažinkime pasaulio vabzdžius. Blakės. Įvairovė ir pavadinimai“ Vilnius: Lietuvos edukologijos universiteto leidykla, 2013, 128 p. ISBN 978-9955-20-880-8 netikrųjų kampuotblakių rūšių, Europoje – 38Aukema, Dr Berend (2013) Fauna Europaea: Heteroptera, Rhopalidae. Fauna Europaea version 2.4, http://www.faunaeur.org . Žiūrėta 2014.04.05 rūšys ir porūšiai, Lietuvoje – 10 rūšių.Stonis J.R., Remeikis A., Auksoriutė A., Baužys D., Vilkas A. Sunorminti ir nauji Lietuvoje aptinkamų straubliuočių būrio, blakių pobūrio (Insecta: Hemiptera: Heteroptera) vabzdžių vardai. Iš „Acta Zoologica Lituanica, 2010, Volumen 20, Numerus 3”. 2010. ISSN 1392–1657

 Lietuvoje gyvenančios rūšys 
 Plonoji kampuotblakė (Chorosoma schillingii) (Schummel, 1829)
 Raudonmargė kampuotblakė (Corizus hyoscyami) (Linnaeus, 1758)
 Žaliapilvė kampuotblakė (Myrmus miriformis) (Fallen, 1807)
 Geltonpilvė kampuotblakė (Rhopalus maculatus) (Fieber, 1837)
 Paprastoji kampuotblakė (Rhopalus conspersus) (Fieber, 1837)
 Raudonpilvė kampuotblakė (Rhopalus parumpunctatus) (Schilling, 1829)
 Dryžapilvė kampuotblakė (Rhopalus subrufus) (Gmelin, 1790)
 Pilkšvoji kampuotblakė (Stictopleurus abutilon) (Rossi, 1790)
 Rudoji kampuotblakė (Stictopleurus crassicornis) (Linnaeus, 1758)
 Ryškiapilvė kampuotblakė (Stictopleurus punctatonervosus) (Goeze, 1778)

 Šaltiniai 

Kategorija:Blakės